Referitor dosar 18794/06.10.2017

**DECIZIA ETAPEI DE ÎNCADRARE**

**Nr. din .09.2018**

Ca urmare a solicitării de emitere a acordului de mediu adresate de **COMUNA ARPAȘU DE JOS** din loc. **Arpașu de Jos,** str**. Principală**, nr. **214**,jud. **Sibiu,** pentru proiectul **„Rețea de canalizare sat Nou Român, comuna Arpașu de Jos, jud. Sibiu”,** propus a fi amplasat în com. **Arpașu de Jos,** sat **Nou Român, intravilan, extravilan,** județul **Sibiu,** înregistrată la APM Sibiu cu nr. 18794/06.10.2017, precum și a completărilor înregistrate cu nr.16443/13.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.09.2018, că proiectul **„Rețea de canalizare sat Nou Român, comuna Arpașu de Jos, jud. Sibiu”**, **nu** **se supune evaluării impactului asupra mediului şi nu se supune evaluării adecvate.**

Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se ȋncadrează ȋn prevederile H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 punctele 10.f) și 11.c).

**1. Caracteristicile proiectului**

La identificarea caracteristicilor proiectului se iau în considerare următoarele aspecte:

**a) mărimea proiectului** Proiectul propune realizarea un sistem de canalizare a apelor uzate menajere cu evacuare la stația de epurare ce se va proiecta pe terenul proprietate publica pus la dispoziție de către Comuna Arpașu de Jos. Amplasarea conductelor se va face pe terenuri aparținând domeniului public. Caracteristicile dimensionale ale rețelei de canalizare sunt următoarele:

|  |  |  |
| --- | --- | --- |
| Material/lucrare | Cantitate | UM |
| PVC-KG SN4 ∅200 | 395 | ml |
| PVC-KG SN4 ∅250 | 4885 | ml |
| PVC-KG SN4 ∅315 | 600 | ml |
| **TOTAL RETEA:** | **5880.00** | **ml** |
| CAMINE DE CANALIZARE DIN BETON | 171 | buc |
| BRANSAMENTE CANALIZARE | 260 | buc |
| REFACERI PODETE | 64 | buc |
| SUBTRAVERSARE FORAJ | 22 | ml |
| SUPRATRAVERSARE CURS DE APA | 1 | buc |
| STATIE DE POMPARE | 1 | buc |
| STATIE DE EPURARE | 1 | buc |

Executarea lucrării se prevede cu săpătura manuală și mecanică, pozată la adâncimea medie de 2,20 m, în umplutură de protecție din nisip în jurul tuburilor PVC. Racordurile ce vor asigura preluarea apelor uzate menajere de la utilizatori în rețeaua proiectată, se vor realiza din țeavă PVC Ø de 160 mm, cu racordare la rețeaua stradală proiectată în căminele de vizitare. Se vor realiza cămine de rupere de pantă. Este prevăzută o statie de pompare și se va realiza o supratraversare de curs de apă, peste pârăul Nou. Statia de pompare va fi echipata cu doua pompe, una activă și una de rezervă și o conductă de refulare din stația de pompare. Căminele de racordare, de rupere panta, de schimbare de directie, vor fi executate din beton prefabricat, cu capac carosabil.

La finalizarea lucrărilor terenul va fi readus la starea inițială.

STATIA DE EPURARE – prevăzută cu:

* stație de pompare dotată cu grătar rar
* instalația automată de sitare (TR) dotat cu sită rotativă,
* separator de grăsimi (capacitate nominală de 4 l/s)
* Bazin de omogenizare – egalizare (volum = 23 mc) prevăzut cu 6 pompe submersibile și un mixer submersibil
* Bioreactorul este împărțit în zone și secțiuni: zona pentru eliminarea pe cale biologică a fosforului, zona pentru denitrificare, zona pentru nitrificare, zona decantorului secundar;
* Bazin de stocare nămol
* Containere tehnologice
* Conducte de legătură.

Stația de epurare este automatizată, majoritatea proceselor sunt coordonate de un PLC, branșat la rețeaua de energie electrică.

Organizare de șantier va fi amplasată în intravilanul localității Arpașu de Jos pe un teren al domeniului public și constă în: container mobil pentru personalul de lucru, platformă din pământ pentru parcare utilaje, toalete ecologice, zonă depozitare materiale.

Proiectul deține avizul Avizul nr. SB 53/11.07.2018, emis de A.N. Apele Române – S.G.A. Sibiu.

**b)** cumularea cu alte proiecte – proiectul propune crearea unui sistem de colectare și epurare a apelor uzate menajere generate de populația din localitatea Nou Român, pentru îmbunătățirea condițiilor de viață și a calității mediului în această localitate;

**c)** utilizarea resurselor naturale – în cantităţi limitate în etapa de realizare a proiectului: agregate minerale, combustibil.

**d)** producţia de deşeuri – în perioada de construcţie vor rezulta deşeuri din construcţii și deșeuri menajere, care vor fi gestionate prin societăţi autorizate; iar în perioada de funcționare vor rezulta deșeuri menajere, nămoluri de la stația de epurare - care vor fi gestionate prin firme autorizate.

**e)** emisiile poluante, inclusiv zgomotul şi alte surse de disconfort – pe perioada execuției lucrărilor: emisiile generate sunt: zgomot, pulberi în suspensie, precum și un impact asupra solului temporar, nesemnificativ, reversibil; pe perioada de funcționare – emisiile generate vor fi următoarele: ape uzate epurate, care se vor încadra în limitele impuse pentru evacuarea în emisar natural.

**f)** riscul de accident, ţinându-se seama în special de substanţele şi de tehnologiile utilizate – se vor respecta normele de protecţia muncii, normativele tehnice de proiectare și execuție a acestor instalații, precum și normativele P.S.I.,în vigoare.

**2. Localizarea proiectului**

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

**2.1. utilizarea existentă a terenului** – Proiectul de dezvoltare este propus într-o zonă cu caracter industrial. Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare.

**2.2.relativa abundenţă a resurselor naturale din zonă, calitatea şi capacitatea regenerativă a acestora** – nu e cazul

**2.3. capacitatea de absorbţie a mediului, cu atenţie deosebită pentru**:

**a)** zonele umede – nu e cazul

**b)** zonele costiere – nu e cazul

**c)** zonele montane si cele împădurite – nu e cazul

**d)** parcurile şi rezervaţiile naturale – nu e cazul

**e)** ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc. – nu e cazul

**f)** zonele de protecţie specială, mai ales cele desemnate prin Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

**g)** ariile în care standardele de calitate a mediului stabilite de legislaţie au fost deja depăşite – nu e cazul

**h)** ariile dens populate – nu e cazul

**i)** peisajele cu semnificaţie istorică, culturală şi arheologică – nu este cazul.

**3. Caracteristicile impactului potenţial**

Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

**a**) extinderea impactului: aria geografică şi numărul persoanelor afectate – impactul asupra mediului, pe perioada implementării proiectului și funcționării va fi local;

**b)** natura transfrontalieră a impactului – nu e cazul;

**c)** mărimea şi complexitatea impactului – impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**d)** probabilitatea impactului – în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediului;

**e)** durata, frecvenţa şi reversibilitatea impactului – impact nesemnificativ, de scurta durată pe perioada implementării proiectului, impact nesemnificativ, reversibil – pe perioada funcționării;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat, a memoriului tehnic elaborat conform Ord. nr. 135/2010, și avizelor obținute;
* Respectarea prevederilor Avizului nr. SB 53/11.07.2018, emis de A.N. Apele Române – S.G.A. Sibiu;
* nu se vor depozita materiale de construcţie sau deşeuri în afara perimetrului organizării de şantier;
* se vor realiza spaţii special amenajate, pentru colectarea/stocarea temporară a deşeurilor rezultate în timpul lucrărilor de execuţie a proiectului; nu se va degrada mediul natural sau amenajat, prin depozitări necontrolate de deşeuri de orice fel;
* se vor lua măsuri pentru evitarea poluării solului și subsolului cu carburanți sau ape uleioase urmarea operațiunilor de construcție sau ca urmare a funcționării instalațiilor;
* la finalizarea proiectului aveți obligația solicitării și obținerii autorizației de mediu.

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul nr. 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 4 (patru) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, p. ŞEF SERVICIU AVIZE,**

**Ec. Ioan FRĂTICI ACORDURI, AUTORIZAŢII,**

**Ing. Livia MITEA**

**ÎNTOCMIT,**

**Simona ZAMBORI**